TOP ค่าการกลั่นแกร่ง
ไม่ทำให้ผิดหวัง TOP ประกาศงบไตรมาส 2/65 โชว์กำไรสุทธิ 25,327 ล้านบาท เพิ่มขึ้น 1,092% จากช่วงเดียวกันของปีก่อนที่มีกำไรสุทธิ 2,123 ล้านบาท
ไม่ทำให้ผิดหวัง TOP ประกาศงบไตรมาส 2/65 โชว์กำไรสุทธิ 25,327 ล้านบาท เพิ่มขึ้น 1,092% จากช่วงเดียวกันของปีก่อนที่มีกำไรสุทธิ 2,123 ล้านบาท
28 ส.ค. 2565

คุณค่าบริษัท
ไม่ทำให้ผิดหวัง เมื่อบริษัท ไทยออยล์ จำกัด (มหาชน) หรือ TOP ประกาศงบไตรมาส 2/2565 โชว์กำไรสุทธิ 25,327 ล้านบาท เพิ่มขึ้น 1,092% จากช่วงเดียวกันของปีก่อนที่มีกำไรสุทธิ 2,123 ล้านบาท และมีรายได้จากการขาย 143,892 ล้านบาท เพิ่มขึ้น 84% จากช่วงเดียวกันของปีก่อนที่มีรายได้จากการขาย 78,120 ล้านบาท
สาเหตุหลักมาจาก 1) ค่าการกลั่นที่ปรับเพิ่ม โดยบริษัทรายงาน Market GRM อยู่ที่ 25.1 เหรียญต่อบาร์เรล 2) การรับรู้กำไรจากสต๊อกน้ำมัน (Stock gain) ที่สูงถึง 7,816 ล้านบาท เพิ่มขึ้น 111% และ 3) การรับรู้กำไรพิเศษจากการขายหุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC จำนวน 12,880 ล้านบาท (หลังหักภาษี) ซึ่งปัจจัยบวกดังกล่าว ช่วยชดเชยผลขาดทุนจากอัตราแลกเปลี่ยน 1,317 ล้านบาท และการรับรู้ผลขาดทุนจากเครื่องมือทางการเงิน (Hedging Loss) ที่ 12,626 ล้านบาทได้
ส่งผลให้งวด 6 เดือนแรกของปีนี้ TOP มีกำไรสุทธิ 32,510 ล้านบาท เพิ่มขึ้น 493% จากช่วงเดียวกันของปีก่อนที่มีกำไรสุทธิ 5,483 ล้านบาท และมีรายได้จากการขาย 258,397 ล้านบาท เพิ่มขึ้น 70% จากช่วงเดียวกันของปีก่อนที่มีรายได้จากการขาย 151,570 ล้านบาท
ด้านผู้บริการมองภาพรวมธุรกิจการกลั่นในช่วงครึ่งปีหลังยังมีความไม่แน่นอนสูง จากความกังวลเศรษฐกิจโลกชะลอตัว จึงต้องติดตามสถานการณ์และราคาน้ำมันอย่างใกล้ชิดต่อไป
อย่างไรก็ตาม TOP ยังมีปัจจัยบวกจากการรอดพ้นถูกรัฐบีบคอรีดกำไรค่ากลั่น จากกองทุนน้ำมันฯ สามารถกู้เองได้ โดยมีกระทรวงการคลังค้ำประกัน ขณะที่ มอร์แกน สแตนลีย์ ตีตราว่า TOP จะเป็นผู้ที่ได้ประโยชน์สูงสุดจากวัฏจักรขาขึ้นของมาร์จิ้นการกลั่นที่ฝ่ายวิเคราะห์คาดว่าจะยังคงมีอยู่ในปี 2566-2567
ด้านบล.ดาโอ ประเมินกำไรปี 2565 ของ TOP จะเติบโต 188% จาก 1) Market GRM ที่สูงขึ้นตามส่วนต่างราคาผลิตภัณฑ์น้ำมันและน้ำมันดิบ (crack spread) 2) Stock gain ที่สูงขึ้น และ 3) รับรู้กำไรจากการขายหุ้น GPSC แต่คาดว่ากำไรปี 2566 จะลดลง 57% สู่ระดับปกติ
สำหรับการประเมินมูลค่า (Valuation) ปัจจุบันราคาหุ้น TOP ซื้อขายกันที่ P/E ระดับ 3.06 เท่า เทียบกับ P/E ตลาดโดยรวมที่ระดับ 17.99 เท่า ถือว่าราคาซื้อขายต่ำกว่าตลาดหลายเท่าตัว เช่นเดียวกับ P/BV ที่ระดับ 0.82 เท่า ถือว่าต่ำกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.63 เท่า โดยมีราคาเป้าหมายเฉลี่ยที่ 66.60 บาท จากราคาต่ำสุด 63.00 บาท และราคาสูงสุด 70.00 บาท
…
รายชื่อผู้ถือหุ้นใหญ่
รายชื่อกรรมการ